която активът се търгува на фондова борса. Даден актив се счита за търгуван на фондова борса, ако е договорен на регулиран пазар или чрез многостранна система за търговия, както е определено в Директива 2014/65/ЕС на Европейския парламент и на Съвета (1). Ако активът се търгува на фондова борса в повече от една държава или при оценяване предприятието използва цени, предоставени от субект, който е един от съответните регулирани пазари или многостранна система за търговия, на които активът се котира, се посочва държавата на този регулиран пазар или многостранна система за търговия, използвани като източник за целите на оценяването.
 XV
 Активи, търгувани на фондова борса в една или повече държави
 Посочват се активите, търгувани на фондова борса в повече от една държава, но само когато за целите на оценяването предприятието използва цени, предоставени от субект, който не е регулираният пазар или многостранната система за търговия, на които активът се котира.
 XL
 Активи, които не се търгуват на фондова борса
 Посочват се активите, които не са договорени на регулиран пазар или чрез многостранна система за търговия, както е определено в Директива 2014/65/ЕС.
 XT
 Активи, които не са обменно търгуеми
 Посочват се активите, които по своето естество не подлежат на договаряне на регулиран пазар или чрез многостранна система за търговия, както е определено в Директива 2014/65/ЕС.
 Трета и четвърта позиция — категория
 Определение
 1
 Държавни облигации
 Облигации, емитирани от публични органи, независимо дали централни правителства, наднационални държавни институции, регионални правителства или местни органи, и облигации, които са изцяло, безусловно и неотменяемо гарантирани от
 Европейската централна банка, централно правителство и централна банка на държава членка, деноминирани и финансирани в националната валута на това централно правителство или централна банка, многостранните банки за развитие, посочени в член 117, параграф 2 от Регламент (ЕС) No 575/2013 (2)
 , или международните организации, посочени в член 118 от Регламент (ЕС) No 575/2013, когато гаранцията отговаря на изискванията, установени в член 215 от Делегиран регламент (ЕС) 2015/35 (3).
 По отношение на облигациите с допустима гаранция третата и четвъртата позиция се определят, като се посочи субектът, предоставящ гаранцията.
 11
 Държавни облигации
 Облигации, емитирани от централни правителства.
 12
 Наднационални облигации
 Облигации, емитирани от публични институции, създадени по силата на междудържавен ангажимент, например емитирани от някоя от многостранните банки за развитие, изброени в член 117, параграф 2 от Регламент (ЕС) No 575/2013, или емитирани от някоя от международните организации, изброени в член 118 от Регламент (ЕС) No 575/2013.
 13
 Облигации на регионални правителства
 Дългови инструменти на регионално правителство или автономна област, предлагани чрез публично предлагане на капиталовия пазар.
 14
 Облигации на местни органи
 Облигации, емитирани от местните органи, в това число градове, провинции, региони и други общински органи.
 15
 Съкровищни бонове
 Краткосрочни държавни облигации, емитирани от централните правителства (с падеж до 1 година)
 16
 Покрити облигации
 Държавни облигации, които са обезпечени или „покрити“ с група активи. Тези активи остават част от баланса на емитента.
 17
 Национални централни банки
 Облигации, емитирани от национални централни банки.
 19
 Други
 Други държавни облигации, които не са класифицирани в горните категории.
 2
 Корпоративни облигации
 Облигации, емитирани от дружества
